钦定古今图书集成/理学汇编/文学典/第180卷 > 《日知录》 > 《科场禁约》
## 钦定古今图书集成/理学汇编/文学典/第180卷 > 《日知录》 > 《科场禁约》

万历三十一年月日，礼部尚书冯琦上言：“顷者，皇上
纳都给事中张问达之言，正李贽惑世诬民之罪，尽
焚其所著书，其崇正辟邪，甚盛举也。臣窃惟国家以
经术取士，目《五经》《四书》《二十一史》《通鉴》《性理》诸书而
外，不列于学官。而经书传注又以宋儒所订者为准。
此即古人罢黜百家，独尊孔氏之旨。自人文向盛，士”
习寖漓，始而厌薄平常，稍趋纤靡。纤靡不已，渐务新
奇；新奇不已，渐趋诡僻。始犹附诸子以立帜，今且尊
二氏以操戈，背弃孔、孟，非毁朱、程，惟“南华”、“西竺”之语
是宗是竞，以实为空，以空为实，以名教为桎梏，以纪
纲为赘疣，以放言高论为神奇，以荡轶规矩，扫灭是
非廉耻为广大，取佛书“言心言性”略“相近者窜入圣
言；取圣经有空字、无字者，强同于禅教。”语道既为踳
駮，论文又不成章。世道溃于狂澜，经学几为榛莽。臣
请坊间一切新说曲议，令地方官杂烧之。生员有引
用佛书一句者，廪生停廪一月，增附不许帮补，三句
以上降黜。中式墨卷引用佛书一句者，勒停；一科不
许会试，多者黜革。伏“乞天语申饬，断在必行。”自古有
仙佛之世，圣学必不明，世运必不盛，即能实诣其极，
亦与国家无益，何况袭咳唾之馀，以自盖其名利之
迹者乎？夫道术之分久矣。自西晋以来，于吾道之外，
别为二氏；自南宋以来，于吾道之中，自分两岐。又其
后则取释氏之精蕴，而阴附于吾道之内。又其后则
尊释“氏之名法，而显出于吾道之外，非圣主执中建
极，群工一德同风，世运之流未知所届。”上曰：“祖宗维
世立教，尊尚孔子，明经取士，表章宋儒。近日学者不
但非毁宋儒，渐至诋讥孔子，扫灭是非，荡弃行检，复
安得节义忠孝之士为朝廷用？览卿等奏，深于世教
有裨，可开列条款奏来。仙佛原是异术，宜”在山林独
修，有好尚者，任其解官自便。自此稍为厘正。然而旧
染既深，不能尽涤。又在位之人，多以护惜士子科名
为“阴德”，亦不甚摘发也。至于末年，诡僻弥甚